
           REPUBLIKA HRVATSKA                                                                            
KRAPINSKO-ZAGORSKA ŽUPANIJA
               GRAD PREGRADA
               GRADONAČELNIK

KLASA:  011-01/17-01/01                                                                      
URBROJ: 2214/01-02-17-3                                                                                    
Pregrada, 26.05.2017. godine

	Temeljem članka 11. Zakona o pravu na pristup informacijama (NN, br. 25/13, 85/15) i  točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade (Službeni glasnik KZŽ, br. 32/14), Grad Pregrada pokreće proces savjetovanja sa zainteresiranom javnošću u postupku donošenja Pravilnika o provedbi postupka jednostavne nabave te objavljuje
           

J A V N I  P O Z I V
za savjetovanje sa zainteresiranom javnošću u postupku donošenja
Pravilnika o provedbi postupka jednostavne nabave


Sa ciljem povećanja transparentnosti, suradnje i otvorenosti Grad Pregrada pokreće proces savjetovanja sa zainteresiranom javnošću u postupku donošenja Pravilnika o provedbi postupka jednostavne nabave.
Pravila o postupku javne nabave koji provodi javni ili sektorski naručitelj, ili drugi subjekt, radi sklapanja ugovora o javnoj nabavi robe, radova ili usluga, okvirnog sporazuma te provedbe projektnog natječaja uređena su Zakonom o javnoj nabavi (NN 120/16, u daljnjem tekstu Zakon). Javna nabava u smislu Zakona je nabava putem ugovora o javnoj nabavi robe, radova ili usluga koje nabavlja jedan ili više naručitelja od gospodarskih subjekata koje su ti naručitelji odabrali, bez obzira na to jesu ili roba, radovi ili usluge namijenjene javnoj svrsi.
Ovaj Zakon ne primjenjuje se:

1. na nabavu

a) robe i usluga te provedbu projektnih natječaja procijenjene vrijednosti manje od 200.000,00 kuna

b) radova procijenjene vrijednosti manje od 500.000,00 kuna.

Prema Zakonu nabava do prethodno navedenih pragova je jednostavna nabava. Pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave te mogućnost primjene elektroničkih sredstava komunikacije.
Pravilnikom se uređuje postupak koji prethodi stvaranju ugovornog odnosa za nabavu robe, radova i usluga, procijenjene vrijednosti do 200.000,00 kn za nabavu roba i usluga, odnosno do 500.000,00 kn za nabavu radova za koje sukladno Zakonu ne postoji obveza provedbe postupaka javne nabave. U provedbi postupaka jednostavne nabave robe, radova i usluga osim Pravilnika, obvezno je primjenjivati i druge važeće zakonske i podzakonske propise, kao i interne akte Grada Pregrade, a koji se odnose na pojedini predmet nabave u smislu posebnih zakona.
              Sukladno odredbama Kodeksa savjetovanja sa zainteresiranom javnošću u postupcima donošenja općih akata Grada Pregrade (Službeni glasnik KZŽ, br. 32/14), pozivamo zainteresiranu javnost – građane, udruge, građanske inicijative, zaklade, javne i privatne ustanove, sve zainteresirane koji svojim prijedlozima i sugestijama mogu pridonijeti donošenju kvalitetnog i provedivog Pravilnika, da se odazovu. Svoja mišljenja i očitovanja možete u pisanom obliku na propisanom obrascu poslati na adresu Grad Pregrada, Upravni odjel za opće poslove i društvene djelatnosti, Josipa Karla Tuškana 2, Pregrada ili na e-mail adresu: grad@pregrada.hr zaključno do 15. lipnja 2017. godine.
               Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Pravilnika o provedbi postupka jednostavne nabave koji će se proslijediti Gradskom vijeću Grada Pregrade na donošenje.

                                                                                                                GRADONAČELNIK
                                                                                                      Marko Vešligaj, dipl.oec.

